Asan' i Petera sy i Andrea

Ny Asan' i Petera sy i Andrea dia lahatsoratra fohy natao tamin' ny taonjato faha-4, izay anisan' ny apôkrifan' ny Testamenta Vaovao, tsy tokony hafangaro amin' ny Asan' i Andrea na amin' ny Asan' i Petera ity lahatsoratra ity. Tsy mahazatra ilay lahatsoratra noho izy toa tsy manohana foto-pampianarana, ary azo inoana fa asa haisoratra fotsiny izy io fa tsy teôlôjia.

Ity lahatsoratra ity, izay voalaza fa nosoratana tamin' ny toeram-pihibohan' ny monka na moanina, dia ahitana andiam-pitantarana fahagagana lava be, toa an' i Andrea mitaingina rahona mankany amin' ny toerana misy an' i Petera, sy i Petera mampiditra rameva amin' ny vodi-fanjaitra, nanova ilay fanoharana mahazatra ("mora kokoa ny hidiran' ny rameva amin' ny vodi-fanjaitra noho ny hidiran' ny manan-karena amin' ny fanjakan' ny lanitra" – Matio 19:16–30; Marka 10:17–31; Lioka 18:18–30) ho amin' ny heviny ara-bakiteny. Heverina ho toa tohin' ny Asan' i Andrea sy Matiasy ilay lahatsoratra, nefa tsy nitovy ny fielezan' izy ireo, satria tsy dia betsaka ny dikateny natao tamin' ny Asan' i Andrea sy Petera.

Hita ao amin' ny sora-tanam-piraketana maromaro ilay lahatsoratra, ary tsy feno ny sasany. Ny Kôdeksa Oxford, Barroccianus 180, dia nampiasain' i Constantin von Tischendorf tamin' ny fanontana voalohany tamin' ny taona 1866, tao amin' ny bokiny mitondra ny lohateny hoe  Apocalypses apocryphaeI Constantin von Tischendorf dia teôlôjiana prôtestanta, mpikaroka malaza momba ny Testamenta Vaovao tamin' ny taonjato faha-19.. Hita amin' ny ampahany ao amin' ny Kôdeksan' i Vatikana koa izy io, amin' ny teny grika tamin' ny taona 1192, ary ao amin' ny sora-tananam-piraketana amin' ny teny slava, nadikan' i Gottlieb Nathaniel Bonwetsch tamin' ny taona 1882I Gottlieb Nathaniel Bonwetsch dia teôlôjiana prôtestanta alemana izay nanompanany ny asany amin' ny tantaran' ny tenim-pinoana (na dôgma) teo amin' ny Fiangonana Kristiana voalohany.. Farany, nisy amin' ny teny etiôpiana nadikan' i nataon' i  Solomon Caesar Malan amin' ny teny anglisy tamin' ny taona 1871I Solomon Caesar Malan dia anglikanina, mpandalina ny  kolontsaina tatsinanana, namoaka asasoratra maro momba ny Baiboly.. I Maximilien Alfred Bonnet dia nonao fanontana hafa, tamin' ny taona 1898, avy amin' ny sora-tanana isan-karazanyI Maximilien Alfred Bonnet dia mpandalina ny fiteny latina, mpampianatra tamin' ny oniversite frantsay, izay nanao ny fanontana môderina voalohany ny apôkrifan' ny Testamenta Vaovao isan-karazany..

 Loharano sy fanamarihana